Mikael Granlund

Mikael Antero Granlund (sündinud 26. veebruaril 1992 Oulus) on Soome jäähokimängija, kes ründajana NHL-i klubis Nashville Predators.

Soome kõrgliigas debüteeris ta hooajal 2008–09 Kärpäte meeskonnas. Aastatel 2009–2011 mängis ta HIFK-is. Hooajal 2009–10 oli Soome kõrgliigas resultatiivseim uustulnukas (13+27) ning valiti hooaja parimaks uustulnukaks. 2011. aastal tuli ta HIFK-iga Soome meistriks.

2010. aastal valis Minnesota Wild ta NHL-i draftis üheksanda valikuna. Wildi meeskonnas asus ta NHL-is mängima hooajal 2012–13.

2019. aasta veebruaris kaubeldi ta Wildist Kevin Fiala vastu Nashville Predatorsi.

Ta on esindanud Soomet U18- ja U20-koondises. 2010. aastast kuulub ta ka Soome esindusmeeskonda.

2011. aasta jäähoki maailmameistrivõistluste poolfinaalis lõi ta Venemaa vastu värava, tõstes värava tagant tulles litri hokikepi laba peale ja selle värava ülemisse nurka visates. 2014. aasta taliolümpiamängudel võitis ta Soome koondisega pronksmedali ja Granlund valiti turniiri sümboolsesse koosseisu. 2016. aasta maailmameistrivõistlustel võitis ta hõbemedali ja valiti taas turniiri sümboolsesse koosseisu.

2009. aastal valiti ta Soome aasta noorsportlaseks.

Tema noorem vend Markus Granlund on samuti jäähokimängija.

Viited

Välislingid 

 Mikael Granlund NHL.com lehel
Mikael Granlund hockeydb.com lehel

Soome jäähokimängijad
Minnesota Wildi mängijad
Nashville Predatorsi mängijad
Sündinud 1992